section_heading: Operativno stanje prije operacije
paragraph_text: Djelovanjem partizanskih jedinica na području Bosne i Hercegovine u području Livno - Duvno (današnji Tomislavgrad) - Kupres - Bugojno do kolovoza 1942. godine stvoreno je veliko područje pod nadzorom partizanskih snaga. Time su stvoreni uvjeti za povezivanje Udarne grupe Vrhovnog štaba s partizanskim postrojbama Bosanske krajine, Hercegovine, Dalmacije i drugih područja Hrvatske.